
Detalji.  ITAS – Prvomajska ušla u stečaj.
ITAS – Prvomajska je poduzeće koje se bavilo proizvodnjom alatnih strojeva, od čega se najveći dio izvozio u Njemačku. Problemi za poduzeće su započeli 2023. godine, kada su morali prodati svoje industrijsko dvorište i proizvodnu halu na javnoj dražbi tvrtki H-Abduco. Istoj tvrtki su dugovali jer je ITAS  kupila imovinu od obitelj Brezovec koji su bili bivši vlasnici stare ITAS i koji su podigli kredite kod tadašnje Hypo Alpe-Adria-Bank, osigurali ih hipotekama nad tvorničkim nekretninama, a novac nisu vraćali nego su ga koristili da financiraju svoje privatne tvrtke. Nekoliko godina kasnije nekretnine su došle u vlasništvo tvrtke H-Abduco kad je banka bankrotirala.
Prema njihovim tvrdnjama, tvrtki ITAS omogućili su nastavak proizvodnje do rujna 2025. putem ugovora o zakupu. Nakon isteka roka, prema tvrdnjama agencije, tvornica ostaje u prostoru bez pravne osnove i bez plaćanja najma.
Zbog blokiranja pristupa tvornici, ITAS više nije mogao proizvoditi i zbog toga su njeni Njemački partneri prekinuli odnos.
Direktor ITAS – Prvomajska, Dragutin Varga, u pokušaju da sačuva poduzeće, je tražio stranog ulagača. Trenutno tvrdi da ga je našao, no odbija imenovati tko je to.
U međuvremenu radnici čekaju otkaze kako bi se mogli zaposliti negdje drugdje.
Treba da znate. ITAS-ovi problemi su posljedica kapitalističkog sustava.Vlasnici su iskoristili imovinu kako bi mogli koristiti novac koji im je banka dala, u svrhu financiranja svoje privatne tvrtke, dok su istovremeno ostavili radnike da se suočavaju s posljedicama uzimanja njihovog kredita. H-Abduco će također profitirati od ovog, tako što će prodati tvorničku imovinu nekom drugom krupnom kapitalistu.
ITAS – Prvomajska je sad zbog svega ovog u stečaju. Veliki dio stručnih radnika je dalo otkaz i išli su tražit druge poslove. Preostali radnici čekaju službene pismene otkaze kako bi se mogli prijaviti na Hrvatski zavod za zapošljavanje i ostvariti pravo na naknadu.
Čak iako je očito da nema spasa za poduzeće, njegov direktor pokušava kupiti vrijeme i pronaći pravog ulagača. Međutim, to je uzaludan pokušaj, jer je poduzeće već izgubilo svoja sredstva za proizvodnju i kupce u Njemačkoj. U ovom slučaju kapitalist ne bi bio zainteresiran za poduzeće koje mu ne može ostvariti profit.
Zaključak. Jedino pod socijalističkim sustavom se ovo može riješiti jer je sve pod društvenim vlasništvom. U socijalističkim zemljama kao što je bio SSSR, ekonomija je bila fokusirana na zadovoljavanje društvenih potreba, a ne na ostvarivanje profita za privatnog vlasnika.
Pod socijalizmom, zajedno su radile sve financijske ustanove i industrije (jer su bile društveno vlasništvo) da ostvare ekonomske potrebe naroda. Financijske ustanove bi podržavale industrijske sektore koji su bili potrebni radničkom narodu. 
Politšturm redovito objavljuje marksističko-lenjinističke analize ključnih političkih i ekonomskih problema. Zapratite nas na YouTube-u, Instagramu i Discordu. Pridružite nam se kako (RS ili HR) biste nam pomogli u našem radu.

